S-5533/2022

Mál þetta, sem dómtekið var 25. janúar 2023, er höfðað með ákæru, útgefinni af lögreglustjóranum á höfuðborgarsvæðinu 29. nóvember 2022, á hendur A-kk-þgf L-kk-þgf L-kk-þgf, kt. [...], [...], Kópavogi, fyrir eftirtalin brot gegn almennum hegningarlögum framin á höfuðborgarsvæðinu á árunum 2021 og 2022:

1. Fjársvik með því að hafa, mánudaginn 12. júlí 2021, pantað og neytt veitinga að andvirði 11.000 kr. á veitingastaðnum [...] að [...] í Garðabæ, án þess að geta greitt fyrir andvirði veitinganna.

2. Fjársvik með því að hafa, mánudaginn 12. júlí 2021, pantað og neytt veitinga að andvirði 5.620 kr. á veitingastaðnum [...] að [...] í Hafnarfirði, án þess að geta greitt fyrir andvirði veitinganna.

3. Fjársvik með því að hafa, fimmtudaginn 4. ágúst 2022, pantað og neytt veitinga að andvirði 2.950 kr. á veitingastaðnum [...] að [...] í Reykjavík, án þess að geta greitt fyrir andvirði veitinganna.

4. Fjársvik með því að hafa, föstudaginn 5. ágúst 2022, pantað og neytt veitinga að andvirði 7.750 kr. á veitingastaðnum [...] að [...] í Reykjavík, án þess að geta greitt fyrir andvirði veitinganna.

5. Fjársvik með því að hafa, fimmtudaginn 11. ágúst 2022, pantað og neytt veitinga að andvirði 8.793 kr. á veitingastaðnum [...] á [...] í Reykjavík og síðar sama dag pantað og neytt veitinga að andvirði 4.768 kr. á veitingastaðnum [...]í [...]í Reykjavík, án þess að geta greitt fyrir andvirði veitinganna.

6. Fjársvik með því að hafa, föstudaginn 12. ágúst 2022, pantað og neytt veitinga að andvirði 13.250 kr. á veitingastaðnum [...] við [...] í Reykjavík, án þess að geta greitt fyrir andvirði veitinganna.

7. Fjársvik með því að hafa, föstudaginn 12. ágúst 2022, pantað og neytt veitinga að andvirði 11.500 kr. á veitingastaðnum [...] við [...] í Reykjavík, án þess að geta greitt fyrir andvirði veitinganna.

8. Fjársvik með því að hafa, mánudaginn 15. ágúst 2022, pantað og neytt veitinga að andvirði 1.300 kr. á veitingastaðnum [...] við [...] í Reykjavík, án þess að geta greitt fyrir andvirði veitinganna.

9. Fjársvik með því að hafa, miðvikudaginn 17. ágúst 2022, pantað og neytt veitinga að andvirði 14.880 kr. á veitingastaðnum [...] í [...]í Kópavogi, án þess að geta greitt fyrir andvirði veitinganna.

10. Fjársvik með því að hafa, mánudaginn 22. ágúst 2022, pantað og neytt veitinga að andvirði 3.897 kr. á veitingastaðnum [...] á [...]í Reykjavík, án þess að geta greitt fyrir andvirði veitinganna.

11. Gripdeild með því að hafa, miðvikudaginn 10. ágúst 2022, í móttöku [...]á [...] í Reykjavík, tekið ófrjálsri hendi rauðvínsflösku að andvirði 1.400 kr. og fengið sér sopa án þess að greiða fyrir.

12. Gripdeild með því að hafa, miðvikudaginn 10. ágúst 2022, í móttöku [...] við [...]í Reykjavík, tekið ófrjálsri hendi hvítvínsflösku að andvirði 1.700 kr. og yfirgefið hótelið án þess að greiða fyrir.

13. Gripdeild með því að hafa, mánudaginn 15. ágúst 2022, í versluninni [...] við [...] í Reykjavík, tekið ófrjálsri hendi hálsmen að verðmæti 1.900 kr. og gengið út úr búðinni án þess að greiða fyrir.

14. Gripdeild með því að hafa, aðfaranótt þriðjudagsins 30. ágúst 2022, í versluninni [...] við [...] í Reykjavík, tekið ófrjálsri hendi veitingar að andvirði 2.496 kr. og neytt þeirra án þess að greiða fyrir.

Teljast brot í ákæruliðum 1- 10 varða við 1. mgr. 248. gr. almennra hegningarlaga nr. 19/1940 og teljast brot í ákæruliðum 11- 14 varða við 245. gr. sömu laga. Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Verjandi ákærða krefst vægustu refsingar sem lög leyfa og hæfilegra málsvarnarlauna sér til handa.

Ákærði er fæddur í [...]. Sakaferill ákærða samkvæmt framlögðu sakavottorði, dagsettu 22. nóvember 2022, kemur ekki til skoðunar við ákvörðun refsingar nú.

Við ákvörðun refsingar verður að líta til þess að um mörg brot var að ræða og horfir það til refsiþyngingar fyrir ákærða. Aftur á móti verður skýlaus játning hans metin honum til málsbóta ásamt því að um lágar fjárhæðir var um að ræða. Þá verður það jafnframt metið ákærða til hagsbóta að hann hefur leitað sér aðstoðar og er að vinna í því að koma sér á betri stað í lífinu, sbr. vottorð sem hann hefur lagt fram fyrir dómi.

Um framangreint vísast til 2., 5., og 8. tl. 1. mgr. 70. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og 77. gr. almennra hegningarlaga þykir refsing ákærða hæfilega ákveðin 60 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Engan sakarkostnað leiddi af meðferð málsins.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, fyrir vinnu hans á rannsóknarstigi málsins og fyrir dómi, 210.294 krónur að meðtöldum virðisaukaskatti.

Af hálfu ákæruvaldsins flutti málið B-kk-nf S-kk-nf S-kk-nf saksóknarfulltrúi.

H-kvk-nf S-kvk-nf B-kvk-nf aðstoðarmaður dómara kveður upp dóm þennan.

DÓMSORÐ:

Ákærði, A-kk-nf L-kk-nf L-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 210.294 krónur að meðtöldum virðisaukaskatti.

H-kvk-nf S-kvk-nf B-kvk-nf